પ્રતિઘાત પછી પણ સુજાતા મહેતાએ 23 ફિલ્મો કરી પરંતુ તેમ છતાં જો આપણે ફિલ્મોનો ઈતિહાસ તપાસીએ તો એવું જરૂર લાગે કે સુજાતા મહેતા હિન્દી ફિલ્મોમાં સતત અને લાંબો સમય જોવા નથી મળ્યા. આ અંગે સુજાતા મહેતાનું માનવું છે કે પ્રતિઘાતને જે સફળતા મળી તેને જો 1 થી 10 ના પેરામીટરમાં જોવા મળે તો તે 10 થી ઓછા માર્ક્સ ન જ લાવે. આમ જે વ્યક્તિએ ટોચ પરથી જ પોતાની કારકિર્દીની શરૂઆત કરી હોય તેના માટે આવી epic ફિલ્મ બાદ જે ઓફરો મળે તેમાંથી કોઈ ખાસ રોલની પસંદગી કરવી અઘરી બની જતી હોય છે.